b'\n_START_ARTICLE_\nAshabi\n_START_SECTION_\nDefinicija\n_START_PARAGRAPH_\nZa ashabe, veljajo za ve\xc4\x8dino muslimanov vsi tisti, ki so v svojem \xc5\xbeivljenju poznali ali videli preroka Mohameda, bili njegovi bli\xc5\xbenji, mu sledili kot preroku in umrli kot muslimani. Vendar je najbolj okvirna in groba definicija ta, da so to vsi tisti, ki so imeli kontakt z njim in so bili muslimani._NEWLINE__NEWLINE_Seznam najbolj znanih in uglednih ashabov pa je dolg kak\xc5\xa1nih 50-60 oseb, med katerimi so prerokovi najbli\xc5\xbeji (dru\xc5\xbeina) in njegovi dobri prijatelji._NEWLINE__NEWLINE_Mnoge od njih so kasneje identificirali kasnej\xc5\xa1i islamski u\xc4\x8denjaki, ter tudi zbrali njihove biografije kot je to storil Muhammed ibn Sad v knjigi Kit\xc4\x81b at-Tab\xc4\x81qat al-Kab\xc4\xabr.\n_START_SECTION_\n\xc5\xa0tevilo\n_START_PARAGRAPH_\nNekateri muslimani trdijo da je bilo \xc5\xa1tevilo ashabov okrog sto tiso\xc4\x8d. Zadnja pridiga, ki jo je prerok Mohamed izvedel je bila ko je zadnji\xc4\x8d opravil romanje (had\xc5\xbe) v Meko. Nekateri trdijo, da je takrat pridigi prisostvovalo okrog 124 000 ljudi.\n_START_SECTION_\nPomen\n_START_PARAGRAPH_\nV islamskem svetu je od velikega pomena identifikacija in dobro poznavanje biografij ashabov, zaradi njihovega pri\xc4\x8danja skozi hadis-e, ki so ena od pomembnih vlog pri razumevanju islamske zgodovine in prakse._NEWLINE__NEWLINE_Eno od pri\xc4\x8danj (hadis) o tem kaj je prerok Mohamed povedal se tudi nana\xc5\xa1a na ashabe in se glasi: da je eden od ashabov Abd-Allaah ibn Mas\xe2\x80\x99ood sli\xc5\xa1al preroka Mohameda povedati slede\xc4\x8de: "Najbolj\xc5\xa1i ljudje so moja generacija, nato tisti ki pridejo za njo, nato tisti ki pridejo \xc5\xa1e za njo.".'